wickkiey/tamil-wikipedia-chunked huggingface dataset:
# தூரத்து இடிமுழக்கம்

**தூரத்து இடிமுழக்கம்** (*Doorathu Idi Muzhakkam)* 1980 ஆம் ஆண்டு விஜயகாந்த், பீலிசிவம் மற்றும் அறிமுக நடிகை பூர்ணிமா நடிப்பில், கே. விஜயன் தயாரிப்பு மற்றும் இயக்கத்தில், சலில் சௌதுரி இசையில் வெளியான தமிழ் திரைப்படம். 1981 ஆம் ஆண்டு டெல்லியில் நடைபெற்ற அகில உலக திரைப்படவிழாவில் திரையிடத் தேர்வான திரைப்படம்.
இப்படத்தில் நாயகனாக நடித்ததன் மூலம் விஜயகாந்த் அனைவராலும் கவனிக்கப்பட்டார்.
# தூரத்து இடிமுழக்கம்

## கதைச்சுருக்கம்

பெருமூப்பன் அந்த மீனவக் கிராமத்தின் தலைவர். ஒருநாள் கடலில் மிதந்துவரும் படகில் இருக்கும் குழந்தையைக் கண்டெடுத்து பொன்னன் (விஜயகாந்த்) எனப் பெயரிட்டு வளர்க்கிறார். வளர்ந்து மீனவனாகும் பொன்னனும் குயவர் சமூகத்தைச் சேர்ந்த செல்லியும் (பூர்ணிமா) காதலிக்கிறார்கள். செல்லியைத் திருமணம் செய்ய விரும்பும் அவளின் முறைமாமன் மாரிக்கு (பீலிசிவம்) இது தெரியவருகிறது. மீன் பிடிக்க கடலுக்குச் செல்லும் பொன்னன் திரும்பிவரவில்லை. அவனுடன் சென்றவர்கள் அவன் இறந்துவிட்டதாகக் கூறுகிறார்கள். இதனால் தற்கொலைக்கு முயலும் செல்லியை மாரி காப்பாற்றுகிறான். செல்லிக்கு மாறியுடன் திருமணம் நடைபெறுகிறது. இருவரும் மகிழ்ச்சியாக வாழ்கின்றனர்.  
எதிர்பாராவிதமாக இறந்துவிட்டதாக நினைத்த பொன்னன் உயிரோடு வருகிறான். செல்லிக்கு மாரியுடன் திருமணம் நடந்துவிட்டதை அறியும் பொன்னன் அங்கிருக்க விரும்பாமல் வெளியேறுகிறான். அவனை வளர்த்த பெருமூப்பன் வீட்டு வாசலில் அவன் கொண்டுவந்த வலம்புரிச்சங்கை வைத்துவிட்டு வெளியேறுகிறான். மறுநாள் அதைக் காணும் பெருமூப்பன் ஏற்கனவே பம்பாதேவி கோயிலிலுள்ள வலம்புரிச்சங்கைக் கொண்டுவந்தது பொன்னன் என்பதால், இதையும் அவன்தான் கொண்டுவந்திருக்க வேண்டும் என்று அறிந்து அவன் உயிரோடிருப்பதை உணர்கிறார். ஆனால் அதுபற்றி மற்றவர்களிடம் சொல்லாமல் தவிர்க்கிறார்.  
மாரி - செல்விக்கு ஆண் குழந்தை பிறக்கிறது. அந்தக் கிராமத்திற்கு வரும் பில்லிகோடா எனும் மந்திரவாதி மாரியைத் தனியே சந்தித்து தன் பூஜைக்கு ஒரு குழந்தையும், பம்பா தேவி கோயிலிலுள்ள வலம்புரிச்சங்கையும் கொண்டுவந்தால், அதற்குப் பதிலாக தங்கக்கட்டிகள் தருவதாகக் கூறுகிறான். தங்கக்கட்டிகளுக்கு ஆசைப்பட்டு தன் குழந்தையையும் கோயிலிலுள்ள சங்கையும் யாருக்கும் தெரியாமல் திருடிச்சென்று பில்லிகோடாவிடம் கொடுக்கிறான். அப்போது பொன்னனின் நண்பனான நல்லான் பொன்னனை எதிர்பாராமல் ஓரிடத்தில் சந்தித்து அவனை அழைத்துக் கொண்டு பெருமூப்பனிடம் வருகிறான். தன் கணவனையும் குழந்தையையும் தேடி பம்பாதேவி கோயிலுக்குச் செல்லும் செல்லி அங்கிருந்த வலம்புரிச்சங்கையும் காணாததால் பெருமூப்பனிடம் இதைத் தெரிவிக்க வருகிறாள். செல்லி பார்க்காதவாறு மறைந்துகொள்ளும் பொன்னன் நடந்தவற்றை அறிகிறான். மாரி மற்றும் குழந்தையை மீட்கச் செல்கிறான். அப்போது நடக்கும் சண்டையில் மாரி மற்றும் பொன்னன் இறக்கிறார்கள். படகில் தப்பிக்க நினைக்கும் பில்லிகோடா இடி தாக்கி இறக்கிறான். குழந்தை மீட்கப்படுகிறது.
# தூரத்து இடிமுழக்கம்

## நடிகர்கள்

- பூர்ணிமா தேவி - செல்லி
- விஜயகாந்த் - பொன்னன்
- பீலிசிவம் - மாரி
- ஏ. கே. வீராசாமி - பெருமூப்பன்
- ஏ. ஜெகதீசன் - பில்லிகோடா
- சுருளிராஜன் - நீலகண்டன்
- கருப்பு சுப்பையா
# தூரத்து இடிமுழக்கம்

## தயாரிப்பு

இப்படத்தில் விஜயகாந்திற்கு<nowiki/>ப் பின்னணிக் குரல் கொடுக்கப்பட்டது.
# தூரத்து இடிமுழக்கம்

## பட விழா திரையிடல்

1981 ஆம் ஆண்டு "இந்தியன் பனோரமா"வில் அகில உலகத் திரைப்பட விழாவில் திரையிடத் தேர்வான 21 படங்களில் இப்படமும் ஒன்று. இப்படத்துடன் தேர்வான மற்றொரு தமிழ் படம் நிழல்கள்.
# தூரத்து இடிமுழக்கம்

## இசை

படத்தின் இசையமைப்பாளர் சலில் சௌதுரி. பாடலாசிரியர் கு.மா.பா. இப்படம் சலில் சௌதுரி இசையமைத்த கடைசி தமிழ் திரைப்படம் ஆகும்.  
| 1 | உள்ளம் எல்லாம் | கே. ஜே. யேசுதாஸ், எஸ். ஜானகி | 4:27 |  |
| --- | --- | --- | --- | --- |
| 2 | செவ்வல்லி பூவே | பி. சுசிலா | 4:19 |  |
| 3 | அலையேந்தி கொள்வோம் | எஸ். பி. பாலசுப்ரமணியம் | 3:22 |  |
| 4 | உள்ளம் எல்லாம் | பி. ஜெயச்சந்திரன், எஸ். ஜானகி | 2:56 |  |
| 5 | இரண்டு மனம் | கே. ஜே. யேசுதாஸ் | 2:48 | } |
# வெள்ளை வால் குழிமுயல்

**வெள்ளை-வால் ஜாக் குழிமுயல்** (ஆங்கிலப்பெயர்: **White-tailed Jackrabbit**, உயிரியல் பெயர்: **Lepus townsendii**), அல்லது **புல்வெளி முயல்** அல்லது **வெள்ளை ஜாக்** என்பது மேற்கு வட அமெரிக்காவில் காணப்படும் ஒரு முயல் இனம் ஆகும். எல்லா முயல்கள் மற்றும் குழிமுயல்கள் போலவே இதுவும் லகோமோர்பா வரிசையில் லெபோரிடே குடும்பத்தில் ஒரு உறுப்பினராகும். இது ஒரு முறைக்கு நான்கு அல்லது ஐந்து குட்டிகளை ஈனும். தாவரங்களுக்கு இடையில் மறைந்தவாறு நிலத்தின் தாழ்வான பகுதிகளில் இவை குட்டிகளை ஈனும். இந்த ஜாக் குழிமுயலில் இரண்டு துணையினங்கள் விளக்கப்பட்டுள்ளன. ஒரு துணையினம் (*L. townsendii townsendii*) ராக்கி மலைகளுக்கு மேற்கிலும் மற்றொரு துணையினம் (*L. townsendii campanius*) ராக்கி மலைகளுக்கு கிழக்கிலும் வாழ்கிறது.
# இந்திய பெருங்கடல் வர்த்தகம்

**இந்திய பெருங்கடல் வர்த்தகம்** (*Indian Ocean trade*) என்பதுவரலாறு முழுவதும் கிழக்கு-மேற்கு வர்த்தக பரிமாற்றங்களில் ஒரு முக்கிய காரணியாக இருந்துள்ளது. கப்பல் மற்றும் படகுகளில் கிழக்கே, *ஜாசான்சிபார்* மற்றும் *மாம்பசா* ஆகியவற்றிற்கும்,மேற்கில் *ஜாவா* வரை ஒரு நீண்டிருந்தது. இது கலாச்சாரங்கள், மற்றும் நாகரிகங்கள் ஆகியவற்றை ஒருங்கிணைக்கும் மண்டலமாகவும் அமைந்துள்ளது. இந்தியப் பெருங்கடலின் விளிம்பில் உள்ள நகரங்கள் மற்றும் மாநிலங்கள் கடலிலும் நிலத்திலும் வர்த்தகத்தில் கவனம் செலுத்துகின்றன.
# இந்திய பெருங்கடல் வர்த்தகம்

## ஆரம்ப காலம்

ஆரம்பத்தில் (கி.மு. 2600-1900) *ஹரப்பா* மற்றும் மெசபட்டோமியா நாகரீக மக்கள் அவர்களுக்கிடையே ஒரு விரிவான பிணைப்புடன் தற்போதுள்ள *பஹ்ரைன்* மற்றும் *ஃபயில்கா* ( பாரசீக வளைகுடா ) வரை கடல் வழியாக வர்த்தகத்தில் ஈடுபட்டிருந்தனர்.
(முதலாம் நூற்றாண்டு). குய்மெட் அருங்காட்சியகம்.]]
# இந்திய பெருங்கடல் வர்த்தகம்

## ஹெலெனிக் காலம்

ரோமானிய விரிவாக்கத்திற்கு முன்னர், துணைக் கண்டத்தின் பல்வேறு மக்கள் பல நாடுகளுடன் வலுவான கடல் வர்த்தகத்தில் ஈடுபட்டிருந்தனர். ஆரம்ப காலங்களில் கிரேக்கர்கள் மற்றும் ரோமனியர்கள்களால் அப்பகுதியின் புவியியல் அறிவை அறிந்து கொள்ள இயலவில்லை. செங்கடல் கடல் வழி அறியப்பட்ட பின்னர் இது புதிய கண்டுபிடிப்புகளுக்கு வழிவகுத்தது.. இதன் பின்னர் தெற்காசிய துறைமுகங்களில் வியக்கத்தக்க அளவில் வர்த்தகம் அதிகரித்தது.
# இந்திய பெருங்கடல் வர்த்தகம்

## ரோமானியர்கள் காலம்

*கிரீஸ்* வர்த்தகத்திற்கு மாற்றாக ரோமானிய பேரரசால் மத்திய தரைக்கடல் பகுதியில் நேரடி கடல்வழி வாணிபம் வலுவடைந்தது. பல்வேறு நிலம் சார்ந்த வர்த்தக பாதைகளின் இடைத்தரகர்கள் அகற்றப்பட்டனர் எகிப்தின் ரோமானியப் பிணைப்பைத் தொடர்ந்து வர்த்தகம் பரந்து விரிந்தது, இது பற்றி , "பருவமழை காலங்களை அறிந்து கொண்டு வர்த்தகம் கையாளப்பட்டது" என *ஸ்ட்ராபோ* என்பவர் குறிப்பிடுகிறார்.  
அகஸ்டஸின் காலத்தில் ஒவ்வொரு ஆண்டும் 120 கப்பல்கள் மியோஸ் ஹார்மோஸிலிருந்து இந்தியவிற்கு சென்று வந்தது. இந்த வர்த்தகத்தில் தங்கம் அதிகளவில் பயன்படுத்தப்பட்டது, இந்த தங்கத்தைக் கொண்டு குசான் பேரரசு (குஷான்கள்) அவர்களது சொந்த நாணயத்தை அச்சிட்டனர், இதன் மூலம் இந்தியாவில் நாணயம் அதிக அளவில் பரவியது என பிளைனி தி எல்டர் (NH VI.101) எழுதுகிறார்.
# இந்திய பெருங்கடல் வர்த்தகம்

## ரோமானியர்கள் காலம்

### ரோமானிய துறைமுகங்கள்

கிழக்கு பிரதேச வர்த்தகத்துடன் தொடர்புடைய *அர்சினோ*, *பெரெனிஸ்* மற்றும் *மையோஸ் ஹார்மோஸ்* ஆகியவை மூன்று பிரதான ரோமானிய துறைமுகங்கள் ஆகும். *அர்சினே* ஆரம்ப வர்த்தக மையங்களில் ஒன்றாக இருந்தது, ஆனால் *பெரெனிஸ்* மற்றும் *மையோஸ் ஹார்மோஸ்* ஆகிய துறைமுகங்கள் எளிதில் அணுகக்கூடிய வகையில் இருந்ததால் *அர்சினே* துறைமுகம் பாதிக்கப்பட்டது.
# எத்தியோப்பிய முயல்

**எத்தியோப்பிய முயல்** (ஆங்கிலப்பெயர்: **Ethiopian Hare**, உயிரியல் பெயர்: **Lepus fagani**) என்பது லெபோரிடே குடும்பத்தில் உள்ள ஒரு பாலூட்டி ஆகும். இது முதன்முதலில் 1903 ஆம் ஆண்டு பிரித்தானிய பாலூட்டியியலாளர் ஓல்ட்ஃபீல்ட் தாமசால் விளக்கப்பட்டது. இதன் முதுகுப்புற ரோமம் பழுப்பு நிறம் மற்றும் அழகான கருப்பு நிறத்துடன் காணப்படும். இதன் கீழ்ப்புற ரோமமானது பஞ்சு போன்று வெள்ளை நிறத்தில் காணப்படும். இது ஆப்பிரிக்காவில் மட்டுமே காணப்படுகிறது. இது எத்தியோப்பியாவின் ஆப்பிரிக்க மலை சார்ந்த உயிரிப்பகுதி, மற்றும் சூடானின் சவானா உயிரிப்பகுதியின் எல்லையில் காணப்படுகிறது. இது தீவாய்ப்புக் கவலை குறைந்த இனம் என்று பன்னாட்டு இயற்கை பாதுகாப்பு சங்கத்தால் தரப்படுத்தப்பட்டுள்ளது.
# ஆப்பிரிக்க சவானா முயல்

**ஆப்பிரிக்க சவானா முயல்** (ஆங்கிலப்பெயர்: **African Savanna Hare**, உயிரியல் பெயர்: **Lepus microtis**) என்பது லெபோரிடே குடும்பத்தில் உள்ள ஒரு பாலூட்டி ஆகும். இது ஆப்பிரிக்காவை பூர்வீகமாகக் கொண்டது. இது சவானா புல்வெளிகள் மற்றும் சாகேல் ஆகிய ஆப்பிரிக்காவின் வேறுபட்ட பகுதிகள் மற்றும் வாழ்விடங்களை பூர்வீகமாகக் கொண்டது. இது அல்ஜீரியா, போட்ஸ்வானா, புருண்டி, சாட், காங்கோ மக்களாட்சி குடியரசு, எத்தியோப்பியா, காம்பியா, கினியா, கினி-பிசாவு, கென்யா, லிபியா, மாலி, மௌரிட்டானியா, மொராக்கோ, மொசாம்பிக், நமீபியா, நைஜர், ருவாண்டா, செனகல், சியரா லியோன், தென் ஆப்பிரிக்கா, சூடான், தான்சானியா, துனிசியா, உகாண்டா மற்றும் ஜாம்பியா ஆகிய நாடுகளில் காணப்படுகிறது. இது தீவாய்ப்பு கவலை குறைந்த இனம் என பட்டியலிடப்பட்டுள்ளது.
# ஐனான் முயல்

**ஐனான் முயல்** (ஆங்கிலப்பெயர்: **Hainan Hare**, உயிரியல் பெயர்: **Lepus hainanus**) என்பது சீனாவின் அய்னான் தீவில் காணப்படும் ஒருவகை முயல் இனம் ஆகும்.
# ஐனான் முயல்

## விளக்கம்

இது ஒரு சிறிய முயலினம் ஆகும். இதன் உடலின் நீளம் 40 சமத மீட்டரை விடக் குறைவு. இதன் எடை வெறும் 1.5 கிலோகிராம் ஆகும். இதன் தலை சிறியதாகவும் உருண்டையாகவும் இருக்கும். இது நீளமான காதுகளைக் கொண்டிருக்கும். இதன் காதுகளின் நீளம் இதன் பின்னங்கால்களின் நீளத்தை விட அதிகம். வாலின் மேற்பகுதி கரு நிறத்திலும், கீழ்ப்பகுதி வெண்ணிறத்திலும் காணப்படும். மற்றப் பெரும்பாலான முயல்களை விட இதன் மயிர்கள் பல நிறங்களிற் காணப்படும். இதன் முதுகு பழுப்பான கறு வெள்ளை நிறத்திலும், வயிறு வெண்ணிறத்திலும், பக்கவாட்டு மயிர்கள் பழுப்பான மஞ்சளினதும் பழுப்பான வெண்ணிறத்தினதும் கலவையாகவும், இதன் கால்கள் அடர் பழுப்பு நிறத்திலும் காணப்படும்.
# பருமிய முயல்

**பருமிய முயல்** (ஆங்கிலப்பெயர்: **Burmese Hare**, உயிரியல் பெயர்: **Lepus peguensis**) என்பது லெபோரிடே குடும்பத்தில் உள்ள ஒரு பாலூட்டி இனம் ஆகும். இது கம்போடியா, லாவோஸ், மியான்மார், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இந்த இனத்தில் மூன்று துணையினங்கள் (*L. p. peguensis*, *L. p. siamensis* மற்றும் *L. p. vassali*) உள்ளன.
# மனசே மௌனமா

**மனசே மௌனமா** (Manase mounama) 2007 ஆம் ஆண்டு ஆர். செந்தமிழ் அரசு இயக்கத்தில், புதுமுகங்கள் ரவிகாந்த், எஸ். டி. தமிழரசன், சன்யா மற்றும் ராஜு பிரஷாந்த் நடிப்பில், நாகா இசையில் வெளியான தமிழ் திரைப்படம்.
# மனசே மௌனமா

## கதைச்சுருக்கம்

அருண் (ரவிகாந்த்), தமிழரசன் (ராஜு பிரசாந்த்) மற்றும் கவிதா (சன்யா) ஆகியோர் மருத்துவக் கல்லூரி மாணவர்கள். அருண் நன்றாக படிக்கும் மாணவன். அரசியல்வாதி ஆதியின் (ராசன் பி. தேவ்) மகனான தமிழரசன் மற்ற மாணவர்களுக்கு இடையூறு செய்யும் மோசமான வழக்கமுடையவன். கவிதா அருணிடம் தன் காதலைச் சொல்கிறாள். தனக்கு காதல் மீது நம்பிக்கையில்லை என்று அவள் காதலை ஏற்க மறுக்கிறான் அருண்.  
அந்தக் கல்லூரி மாணவர் தலைவனைத் தேர்வு செய்வதற்கான தேர்தல் அறிவிக்கப்படுகிறது. கடந்த இரண்டு வருடங்களாக மாணவர் தலைவராக இருந்த தமிழரசனை எதிர்த்து அருண் போட்டியிட்டு வெற்றி பெறுகிறான். எனவே தன் தந்தையிடம் அடியாளாக இருக்கும் தனாவின் (எஸ். டி. தமிழரசன்) மூலம் அருணைக் கொல்ல ஏற்பாடு செய்கிறான் தமிழரசன். அருணைக் கொல்லச் செல்லும்போது விபத்தில் சிக்கும் தனாவை மருத்துவமனையில் சேர்த்துக் காப்பாற்றுகிறான் அருண். அதன்பின் மனம் திருந்தி வாழ முடிவுசெய்கிறான் தனா.  
தனா தன்னை விட்டுச்சென்று நல்லவனாக வாழ்வதைப் பொறுக்காமல் ஆதி, தனா செய்யாத கொலைக்காக அவன்மீது குற்றம்சாட்டி சிறையிலடைக்கிறார். அருணின் உதவியால் விடுதலையாகும் தனா அருணின் குடும்பத்தில் ஒருவனாகிறான். கவிதாவின் காதலை ஏற்றுக்கொள்ளும் அருணுக்கும் கவிதாவிற்கும் திருமண ஏற்பாடு நடக்கிறது. அருணுடன் தனாவைக் காணும் கவிதாவின் சகோதரி கௌரி (தேவதர்ஷினி) தன் காதலனைக் கொன்ற தனாவின் நண்பனான அருணுக்கும் தன் தங்கைக்கும் திருமணம் நடப்பதைத் தடுக்கிறார். ஆதி அருண் மற்றும் தனாவைக் கொல்வதற்கு திட்டமிடுகிறார். அதன்பின் நடப்பது மீதிக்கதை.
# மனசே மௌனமா

## நடிகர்கள்

- ரவிகாந்த் - அருண்
- எஸ். டி. தமிழரசன் - தனா
- சன்யா - கவிதா
- ராஜு பிரஷாந்த் - தமிழரசன்
- ஆர். சுந்தர்ராஜன் - அருண் தந்தை
- வினு சக்ரவர்த்தி - கவிதாவின் தாத்தா
- ராசன் பி. தேவ் - ஆதி
- நந்திதா ஜெனிபர் - ஜோதி
- பல்லவி - ஜானகி
- ஒய். விஜயா - கவிதாவின் பாட்டி
- தேவதர்ஷினி - கௌரி
- அனு மோகன் - ஆஞ்சநேயா
- புவனேஸ்வரி
- சிசர் மனோகர்
- மேகா - வைதேகி
# மனசே மௌனமா

## இசை

படத்தின் இசையமைப்பாளர் நாகா. பாடலாசிரியர்கள் பொன்னடியான், பா. விஜய் மற்றும் கலைக்குமார்.  
| 1 | அச்சுத அழகே | ஹரிஹரன், சாதனாசர்கம் | 4:59 |  |
| --- | --- | --- | --- | --- |
| 2 | கலசு கலசு | திப்பு, அனுராதா ஸ்ரீராம் | 4:48 |  |
| 3 | கண்ணன் என்னும் | மது பாலகிருஷ்ணன், சியாமளா கோபாலன், சுவர்ணலதா | 5:37 |  |
| 4 | பல்லக்கு | மாணிக்க விநாயகம் | 4:31 |  |
| 5 | விண்ணுக்கு பாலம் | சங்கர் மகாதேவன் | 4:09 | } |
# விழி பின்னறை

விழி பின்னறை (ஆங்கிலம்:**Posterior chamber of eyeball**) என்பது கண்ணின் நீர்மயவுடநீர் பகுதி ஆகும்.
# விழி பின்னறை

## அமைப்பு

விழி பின்னறை ஒரு குறுகிய நீர்மயவுடநீர் பகுதியாகும். இது கண்ணின் வில்லைக்கு முன்புறம் கதிராளிக்கு உட்புறம் அமைந்துள்ளது. மற்றும் தாங்கு நாண் மற்றும் பிசிர் உடல் தசைக்கு முன்புறமாகவும் அமைந்துள்ள கண்ணின் பகுதியாகும்.
# நீர்மயவுடநீர்

நீர்மயவுடநீர் (ஆங்கிலம்:**Aqueous humour**) என்பது கண்ணில் அமைந்த ஒளி ஊடுருவக்கூடிய தெளிந்த நீர் கொண்ட பகுதியாகும்.
# நீர்மயவுடநீர்

## அமைப்பு

நீர்மயவுடநீர் கண்ணில் அமைந்த திரவ பிளாஸ்மாவின் வகையாகும். இதில் குறைந்தளவே புரதம் உள்ளது. இது விழி முன்னறை மற்றும் விழி பின்னறை என இரு பகுதிகளைக் கொண்டுள்ளது. இது வில்லையை தாங்குதல், உணவூட்டும் அளித்தல், கண்ணழுத்தம் சீர்செயிதல், நோய் எதிர்ப்பாற்றல் வழங்குதல் மற்றும் கருவிழி பாதாளத்திற்கு வடிவம் வழங்குதல் என்பது நீர்மயவுடநீரின் வேலைகளாகும்.
# நீர்மயவுடநீர்

## அமைப்பு

### நீர்மயவுடநீரின் பகுதிப்பொருள்

- அமினோ அமிலம்
- 98% நீர்
- மின்பகுபொருள்
- பிறபொருளெதிரி
- உயிர்ச்சத்து சி
- குளுதாதயோன்
# எர்கந்து முயல்

**எர்கந்து முயல்** (ஆங்கிலப்பெயர்: **Yarkand Hare**, உயிரியல் பெயர்: **Lepus yarkandensis**) என்பது லெபோரிடே குடும்பத்தில் உள்ள ஒரு பாலூட்டி இனம் ஆகும். இதன் முதுகுப்புற ரோமமானது மிருதுவாக, நேராக, மணல் போன்ற பழுப்பு நிறத்தில் சாம்பலான கருப்பு கோடுகளுடன் காணப்படும். இதன் கீழ்ப்புற ரோமமானது முழுவதுமாக வெள்ளை நிறத்தில் காணப்படும். இது சீனாவில் மட்டுமே காணப்படுகிறது. இது சீனாவின் தெற்கு சின்ஜியாங் பகுதியின் தரிம் வடிநிலத்தில் மட்டுமே காணப்படுகிறது. இது பொதுவாக ஒரு இரவாடி ஆகும். புற்கள் மற்றும் பயிர்களை உணவாக உண்கிறது. பெண் முயல் ஆண்டுக்கு இரண்டு அல்லது மூன்று முறை குட்டிகளை ஈனும். ஒரு முறைக்கு இரண்டு முதல் ஐந்து குட்டிகளை ஈனும். பன்னாட்டு இயற்கைப் பாதுகாப்புச் சங்கம் மற்றும் சீன முதுகுநாணிகளின் செம்பட்டியல் ஆகியவை இம்முயலை அச்சுறு நிலையை அண்மித்த இனம் என்று வகைப்படுத்தியுள்ளன. ஆனால் குறைவான வாழ்விடம், அந்த வாழ்விடமும் சுருங்கும் நிலை, அதிகப்படியான வேட்டையாடுதல் மற்றும் கடத்தல்காரர்கள் ஆகிய காரணங்களால் சீன அறிவியலாளர்கள் இதை அருகிய இனம் என்று கூறுகின்றனர்.
# தாத்தையங்கார்பேட்டை

**தாத்தையங்கார்பேட்டை**, (**Thathaiyangarpet**) தமிழ்நாட்டின் திருச்சிராப்பள்ளி மாவட்டம், முசிறி வட்டத்தில் உள்ள பேரூராட்சி ஆகும். திருச்சிராப்பள்ளி மாவட்டத்தின் 16 பேரூராட்சிகளில் ஒன்றான தாத்தையங்கார்பேட்டை பேரூராட்சி , 2011-ஆம் ஆண்டு மக்கள் தொகை கணக்கெடுப்பின்படி 15 வார்டுகளையும், 3,522 வீடுகளையும், 12,980 மக்கள்தொகையும் கொண்டது.
# தாத்தையங்கார்பேட்டை

## அமைவிடம்

திருச்சிக்கு வடமேற்கே 62 கி.மீ. தொலைவில் முசிறி வட்டத்தில் தாத்தையங்கார்பேட்டை உள்ளது.
# வஞ்சகன்

**வஞ்சகன்** (Vanjagan) 2006 ஆம் ஆண்டு சுஜிபாலா, பிரதாப் மற்றும் சுமன் நடிப்பில், ஏ. எம். பாஸ்கர் இயக்கத்தில், எஸ். வி. ஜெயப்ரகாஷ் ராதை தயாரிப்பில், ஜான் பீட்டர் இசையில் வெளியான தமிழ் திரைப்படம்.
# வஞ்சகன்

## கதைச்சுருக்கம்

நிருபராகப் பணிபுரியும் ஜீவா (சுஜிபாலா) மூன்று பேரால் துரத்தப்படும் ஒருவன் அவள் வீட்டருகே ஒரு பெட்டியை வீசுவதைக் காண்கிறாள். அந்தப் பெட்டியை எடுத்து திறந்து பார்க்கிறாள். அதிலுள்ள நாட்குறிப்பேடு ஒன்றில் நகரத்தின் நான்கு முக்கியமான நபர்கள் கொல்லப்படுவார்கள் என்று எழுதியுள்ளதைக் கண்டு அதிர்ச்சியடைந்து காவல் நிலையத்தில் தெரிவிக்கிறாள். காவல் துறையினர் அதை அலட்சியப்படுத்துவதால் தன் நண்பனும் தனியார் புலனாய்வு நிறுவனம் நடத்துபவனுமான சிவாவின் (பிரதாப்) உதவியை நாடுகிறாள்.  
அந்த நாட்குறிப்பில் உள்ளவாறு அருணாச்சலம் (தேவன்) மற்றும் பன்னீர்செல்வம் (சேது விநாயகம்) இருவரும் கொல்லப்பட, காவல்துறை ஜீவா மற்றும் சிவாவின் உதவியை நாடுகிறது. ஜீவா இந்த நிகழ்வுகள் குறித்து பத்திரிகையில் ஒரு புலனாய்வுக் கட்டுரை எழுதுகிறாள். இதைக் காணும் முதல் காட்சியில் வந்த மூன்று பேரும் ஜீவாவைக் கடத்த முயற்சிக்கின்றனர். அங்குவரும் ஒரு ஆட்டோ ஓட்டுநர் ஜீவாவைக் காப்பாற்றுகிறார். அந்த மூவரையும் காவல்துறை கைது செய்கிறது. பெட்டியில் பணம் வைத்திருந்ததாகக் கருதியே கட்டிங் பாஸ்கர் என்பவனைத் தாங்கள் துரத்திச் சென்றதாகவும், அதில் பணம் இல்லாததால் அவனைக் கொன்றதாகவும் கூறுகிறார்கள்.  
அருணாச்சலம் மற்றும் பன்னீர்செல்வம் கொலையில் ஒரு ஒற்றுமை இருப்பதைக் கண்டறிகிறான் சிவா. அவர்கள் கொல்லப்படுவதற்கு முன் ஒரே தொலைபேசி எண்ணிலிருந்து அவர்களுக்கு அழைப்பு வந்துள்ளது. அந்த எண்ணின் முகவரியில் சென்று பார்க்கும்போது அங்கு வசித்தவர் கொல்லப்பட்டு கிடக்கிறார். இந்தக் கொலைகளைச் செய்வது யார்? அவர்களின் நோக்கம் என்ன? என்பது மீதிக்கதை.
# வஞ்சகன்

## நடிகர்கள்

- சுஜிபாலா - ஜீவா
- பிரதாப் - சிவா
- சுமன்
- செந்தில்
- பாண்டு
- சின்னி ஜெயந்த்
- சந்திர ஹாசன் - வீரா
- வையாபுரி - ரவி
- மாறன் - போலீஸ் கான்ஸ்டபிள்
- தேவன் - அருணாச்சலம்
- அஜய் ரத்னம் - சின்ராசு
- சேது விநாயகம் - பன்னீர்செல்வம்
- அழகு - திருநாவுக்கரசு
- மகாநதி சங்கர் - பாலா
- பாலு ஆனந்த் - ஆவுடையப்பன்
- அச்சமில்லை கோபி - வழக்கறிஞர்
- கொட்டாச்சி - கொட்டாச்சி
- கிரேன் மனோகர்
- ஷகீலா
- சுப்ரமணியன் கோபாலகிருஷ்ணன்
# வஞ்சகன்

## இசை

படத்தின் இசையமைப்பாளர் ஜான் பீட்டர். பாடலாசிரியர்கள் பொன்னடியான், பா. விஜய் மற்றும் கலைக்குமார்.  
| 1 | எம்ஜிஆர் சிவாஜி ரஜினி கமல் | 2:50 |  |
| --- | --- | --- | --- |
| 2 | சின்ன மாமா | 2:42 |  |
| 3 | அடியே அஞ்சலை | 3:49 |  |
| 4 | மதுரை பக்கம் மரிக்கொழுந்து | 4:15 |  |
| 5 | மேகமே | 4:01 | } |
# பொன்குன்னம் வர்கி

**பொன்குன்னம் வர்கி** (*Ponkunnam Varkey*) (1 ஜூலை 1910 - 2 ஜூலை 2004) கேரளாவிலிருந்து வந்த எழுத்தாளர் மற்றும் சமூக ஆர்வலர் ஆவார். இவர் 120 க்கும் மேற்பட்ட சிறுகதைகள் மற்றும் 16 நாடகங்களை எழுதியுள்ளார் மற்றும் அவரது படைப்புகளில் சமூக அக்கறையை எப்போதும் கடைபிடித்த ஒரு எழுத்தாளராக பரவலாக பாராட்டப்பட்டார். அவரது காலத்தில் சமுதாயத்தில் இருந்த பல தீமைகளுக்கு எதிராக வர்கி போராடினார். அவரது கதைகள் சுதந்திரம் மற்றும் ஜனநாயகம் ஆகியவற்றின் மதிப்பை உயர்த்தின. சமூக அநீதிக்கு எதிராக ஒரு சமரசமற்ற போராட்டத்தை நடத்த தனது இலக்கியத்தைப் பயன்படுத்தினார். கேரளாவில் இலக்கிய எழுத்தாளர்களின் முன்னோடிகளில் ஒருவராக இருந்தார். அவர் கேரள சாகித்திய அகாதமி மற்றும் *சாகித்திய பிரவர்த்தக* கூட்டுறவு சங்கத்தின் தலைவராக இருந்த்தார்.
# பொன்குன்னம் வர்கி

## சுயசரிதை

வர்கி 1910 ஜூலை 1 அன்று ஆலப்புழை மாவட்டம் *குட்டநாடு* அருகில் உள்ள *எடத்துவா* என்ற ஊரிலுள்ள ஒரு *சிரியன் கிரிஸ்துவர்* குடும்பத்தில் பிறந்தார். இவரது தந்தை *குட்டப்பன் ஜோசப் வர்கி* தாயார் *அன்னம்மா வர்கி* ஆவர். அவரது தந்தையின் இறப்புக்குப் பிறகு வர்கி கோட்டயம் பொன்குன்னத்திலுள்ள தனது தாயின் வீட்டிற்கு சென்றார். வர்கி தன்னைப் பற்றி கூறும்போது, அவருடைய குழந்தை பருவம் அவ்வளவு பாதுகாப்பான ஒன்றல்ல என்றும் ஆனால் உயிர் பிழைப்பதற்காக வாழ்ந்ததாக கூறுகிறார். பள்ளியில் படிக்கும்போது, அவர் இந்திய சுதந்திர இயக்கத்தின் மேல் ஈடுபாடு கொண்டார், மேலும் அவரது ஆரம்பகால எழுத்துக்கள் இந்திய விடுதலை இயகத்தின் கருப்பொருளுடன் சம்பந்தப்பட்டிருந்தது. உயர்நிலைப் பள்ளி படிப்புகளுக்குப் பிறகு அவர் மலையாள *வித்வான்* தேர்வில் தேர்ச்சி பெற்றார்; மொழி ஆசிரியர்களுக்கான தகுதித் தேர்வு எழுதி பின்னர், பொன்குன்னம் அருகே ஒரு கத்தோலிக்க பள்ளியில் சேர்ந்தார். ஆனால் நிர்வாகத்துடனான அவரது உறவு சரியாக அமையவில்லை. பின்னர் அப்பள்ளியை விட்டு வெளியேறி 1942இல் *பம்பாடி*யிலுள்ள *வெர்னாகுலர்* நடுநிலைப்பள்ளியில் ஆசிரியராக சேர்ந்தார். விரைவில் அவர் இந்த வேலையையும் துறந்து சுதந்திர போராட்டத்தில் குதித்து சிறையில் அடைக்கப்பட்டார்.
# பொன்குன்னம் வர்கி

## இலக்கிய வாழ்க்கை

1939 ஆம் ஆண்டு அந்தக் காலத்திலிருந்த எழுச்சியாளர்களிடமிருந்து பரபரப்பான விமர்சனங்களைப் பெற்ற கவிதைகளான *திருமுல்காழ்ச்சா* என்ற எழுத்தின் மூலம் இலக்கியத் துறையில் வர்கி நுழைந்தார். 1973 ஆம் ஆண்டில் கேரள சாகித்திய அகாடமி தலைவராக வர்கி நியமிக்கப்பட்டார். 1997 ஆம் ஆண்டில், கேரள அரசாங்கத்தின் உயர்ந்த இலக்கிய கௌரவமான *எழுத்தசன் புரஸ்கரம்* விருது வர்கிக்கு வழங்கப்பட்டது. அவர் சினேகசீமா, பார்யா, விதித்தன்னா விளக்கு, ஸ்கூல் மாஸ்டர், *ஆஷா தீபம்,* போன்ற பல படங்களுக்கு பணிபுரிந்துள்ளார். *மக்கம் பிரான்ன மன்கா* மற்றும் *சலனம்* என்ற இரண்டு திரைப்படங்களை தயாரித்துள்ளார். மலையாளத் திரைப்பட வல்லுநர்கள சங்கத்தின் *(MACTA)* கௌரவ உறுப்பினர் ஆவார்.
# ஜப்பானிய முயல்

**ஜப்பானிய முயல்** (ஆங்கிலப்பெயர்: **Japanese Hare**, உயிரியல் பெயர்: **Lepus brachyurus**) என்பது ஜப்பானை பூர்வீகமாக கொண்ட ஒரு முயல் இனம் ஆகும்.
# ஜப்பானிய முயல்

## விளக்கம்

இது சிவந்த பழுப்பு நிறத்தில் காணப்படும். இதன் உடல் நீளம் 45 முதல் 54 சென்டி மீட்டரும், எடை 1.3 முதல் 2.5 கிலோகிராமும் இருக்கும். இதன் வால் 2 முதல் 5 சென்டி மீட்டர் நீளம் இருக்கும். இதன் முன்னங்கால்கள் 10 முதல் 15 சென்டி மீட்டர் நீளமும், பின்னங்கால்கள் 12 முதல் 15 சென்டி மீட்டர் நீளமும் இருக்கும். காதுகள் 6 முதல் 8 சென்டி மீட்டர் நீளமும், வால் 2 முதல் 5 சென்டி மீட்டர் நீளமும் இருக்கும். பனிப்பொழிவு அதிகமாக இருக்கும் வடக்கு ஜப்பான், மேற்கு கடற்கரை, சடோ தீவு ஆகியவற்றின் பகுதிகளில் ஜப்பானிய முயல் தனது நிறத்தை இலையுதிர் காலத்தில் இழக்கிறது. வசந்த காலம் வரை வெண்மையான நிறத்துடன் காணப்படும். பிறகு சிவந்த பழுப்பு நிறத்திற்கு ரோமம் மாறுகிறது.
# அபிசீனிய முயல்

**அபிசீனிய முயல்** (ஆங்கிலப்பெயர்: **Abyssinian Hare**, உயிரியல் பெயர்: **Lepus habessinicus**) என்பது லெப்போரிடே குடும்பத்தில் உள்ள ஒரு பாலூட்டி இனம் ஆகும். இது கிழக்கு சூடானில் சில பகுதிகளில் காணப்படுகிறது. தூர வடக்கு கென்யாவில் இது காணப்படலாம். எவ்வாறாயினும் இது கிட்டத்தட்ட முழுவதுமாக ஆப்பிரிக்காவின் கொம்பு பகுதியில் உள்ள நாடுகளில் மட்டுமே காணப்படுகிறது.
# ஈசா (திரைப்படம்)

**ஈசா** (Eesa) 2009 ஆம் ஆண்டு விக்னேஷ் மற்றும் லக்சனா நடிப்பில், பால கணேசா இயக்கத்தில், ஜே. ஜெயகிருஷ்ணன் தயாரிப்பில், ஹரன் இசையில் வெளியான தமிழ் திரைப்படம்.
# ஈசா (திரைப்படம்)

## கதைச்சுருக்கம்

சுடலீஸ்வரன் என்ற ஈசா (விக்னேஷ்) தன் மனைவி செல்வி (லட்சனா) ஒரு சிறிய குடிசையில் வசிக்கிறான். தங்கமலை அண்ணாச்சியின் (தூத்துக்குடி எம். ராஜேந்திரன்) தூத்துக்குடியில் உள்ள உப்பளத்தில் ஈசா வேலை பார்த்துக்கொண்டு தன் மனைவியுடன் அங்கு தங்கியுள்ளான். இருவரும் மகிழ்ச்சியுடன் வாழ்ந்து வருகின்றனர். ஒருநாள் அவர்கள் தங்கியுள்ள இடத்தின் அருகில் அண்ணாச்சி மற்றும் அவரது ஆட்கள் ஒரு அரசு ஊழியரையும் அவர் மனைவியையும் கொல்கின்றனர். அதைக் காணும் செல்வி அவர்களைக் கண்டிக்கிறாள். தான் கண்டதை காவல் நிலையத்தில் சென்று சொல்லப்போவதாக செல்வி கூற, அதிர்ச்சியடையும் அண்ணாச்சி அவளைக் கொல்லச் சொல்கிறார். தன் மனைவியைக் காணாமல் தேடிவரும் ஈசா அவள் இறந்துகிடப்பதைக் கண்டு கதறி அழுகிறான். இதனால் மனநிலை பாதிக்கப்படும் அவன் அவளின் உடலைத் தன் குடிசையில் வைத்து பாதுகாக்கிறான். அவள் இன்னும் உயிரோடு இருப்பதாகவே கருதிக் கொள்கிறான்.  
தன் மனைவியின் இறப்புக்குக் காரணமானவர்களை ஒவ்வொருவராகக் கொன்று தன் குடிசையில் புதைக்கிறான். தன் ஆட்கள் ஒவ்வொருவராக இறப்பதைக் கண்டு அதிர்ச்சியடையும் அண்ணாச்சி, அதற்குத் தன் எதிரிகள்தான் காரணம் என்று கருதி அவரின் எதிரிகளைக் கொல்கிறார். ஆனால் அந்தக் கொலைகளைச் செய்வது ஈசா என்று தெரிந்து காவல்துறையில் புகாரளிக்கிறார். அண்ணாச்சியை ஈசா எப்படி பழிதீர்த்தான் என்பது மீதிக்கதை.
# ஈசா (திரைப்படம்)

## நடிகர்கள்

- விக்னேஷ் - சுடலீஸ்வரன் என்ற ஈசா
- லட்சனா - செல்வி
- தூத்துக்குடி எம். ராஜேந்திரன் - தங்கமலை அண்ணாச்சி
- சிங்கம்புலி - கடுக்காய்
- எம். எஸ். பாஸ்கர் - துரைசாமி
- லொள்ளு சபா மனோகர் - கருத்தப்பாண்டி
- மதுரை சரோஜா - செல்வியின் அத்தை
- வி. பி. டி. பிரசாத்
- பி. அருண்
- ஈ. கே. வெங்கடேஷ்
- முத்துக்காளை
- ரஜினி நிவேதா
- சுப்புராஜ்
- ஆஷா
- நிகிஷா
- முனீஷ்காந்த் ராமதாஸ் - மீனவன்
# ஈசா (திரைப்படம்)

## தயாரிப்பு

இப்படத்தின் படப்பிடிப்பு குற்றாலம், வாசுதேவநல்லூர் மற்றும் அறந்தாங்கியில் நடைபெற்றது.
# ஈசா (திரைப்படம்)

## இசை

படத்தின் இசையமைப்பாளர் ஹரன். பாடலாசிரியர்கள் நா. முத்துக்குமார், யுகபாரதி மற்றும் மதுரகவி. இப்படத்தின் பாடல் வெளியீட்டு நிகழ்வு சென்னை காமராஜர் அரங்கத்தில் நடந்தது. ஏ. ஆர். ரகுமான், தங்கர் பச்சான், ஜீவா மற்றும் கரண் தலைமையில் நடைபெற்றது. நடிகர் ரஜினிகாந்த் அனுப்பிய வாழ்த்துக் கடிதத்தை இசையமைப்பாளர் ஹரனின் தந்தை ஸ்ரீதர் வாசித்துத் தெரியப்படுத்தினார்.
| 1 | ஆகாயம் | முகேஷ், பெரிய கறுப்புத் தேவர் | 6:26 |  |
| --- | --- | --- | --- | --- |
| 2 | ஒரு முறை | ஹரிஷ் ராகவேந்திரா , பாம்பே ஜெயஸ்ரீ | 4:29 |  |
| 3 | உன்னாலதான் | நரேஷ் ஐயர் | 5:04 |  |
| 4 | வெட்டருவா | உதித் நாராயண், ஹரன் | 5:00 |  |
| 5 | யாரடி நீ | கென்னடி, ஹரன் | 6:07 | } |
# உலக சிலம்பம் சங்கம்

**உலக சிலம்பம் சங்கம்** (**WSA**) (IAST: **') அதிகாரப்பூர்வ உலக அளாவிய சிலம்பம் நிர்வாகம் மற்றும் அங்கீகரிக்கப்பட்ட சர்வதேச அரசு சாரா அமைப்பு ஆகும். இருபத்தைந்துக்கும் மேற்பட்ட பிரதிநிதித்துவ நாடுகளின் பங்கேற்புடன் இந்த அமைப்பு தொடங்கப்பட்டது. இந்திய பாரம்பரிய கலை பாதுகாக்க மற்றும் உலகத்தின் பார்வையில் விழிப்புணர்வை உருவாக்க - கல்வி, சுகாதாரம், உடற்பயிற்சி, கலாச்சாரம், இயற்கை, காலநிலை மாற்றம் விளையாட்டு இவை அனைத்தும் செயல்பாட்டில் சேர்க்கப்பட்டுள்ளது. நவம்பர் 22, 1999 அன்று உலக சிலம்பத்தின் நிறுவனர் மற்றும் தலைவர் குருஜி முருகன் செல்லையா அவரது மூலம் முதன்மைப் பெயர் பதிவு **சிலம்பம்** ஒரு அமைப்பின் பெயராக ஒழுங்குமுறை ஆணையத்திலிருந்து (Regulatory Authority) பெறப்பட்டது. அதைத் தொடர்ந்து சிலம்பம் ஆசியா பதிவு செய்யப்பட்டது மேலும் தமிழ் பாரம்பரிய கலை வரலாற்றில் முதல் முறையாக ஐ.நா சபையில் அங்கீகாரம் பெற்றுள்ளது. அதன் பிறகு **உலக சிலம்பம் சங்கம்** (**WSA''') மலேசிய உள்துறை அமைச்சகத்துடன் (ஜே.பி.பி.எம்) பதிவு செய்யப்பட்டுள்ளது மேலும் UN-SDGS நிலையான வளர்ச்சி இலக்குகளுடன் பங்கேற்றது. இந்த அமைப்பு சர்வதேச விளையாட்டில் மற்றும் அதிகாரப்பூர்வமாக ஐ.நா சபையால் (U.N) அங்கீகரிக்கப்பட்ட சிலம்பம் அமைப்பாகும்.
# உலக சிலம்பம் சங்கம்

## புதிய வரலாறு நிகழ்வு

### புதிய உலக வரலாறு உருவாக்கப்பட்டது

ஜனவரி 21, 2019 அன்று *ஐக்கிய நாடுகள் சபை* (ஐநா சபை அல்லது யூ.என்) உலகின் பார்வையில் சிலம்பம் பெயர் வரலாற்றில் முதல் முறையாக விவாதிக்கப்பட்டது மற்றும் ஆசிய கண்டத்தின் நிலைக்கான சிலம்பம் ஆசியா நியமிக்கப்பட்டது. சீனா மற்றும் இந்தியா பாரம்பரிய கலைகளின் வரலாற்று பதிவு கடந்த ஆயிரம் நூற்றாண்டு பேரரசர் தலைமுறை கட்டுப்பாடு எல்லை பகுதி மற்றும் கடந்த காலங்கள் நாட்டின் எல்லை பிரச்சினைகள் கண்டறியப்பட்டது. கலை வளர்ச்சி மற்றும் வரலாற்று பயணம் தொடர்பான நாட்டின் எல்லை பிரச்சினைகள் தீர்ப்பதற்கு சீனா அரசாங்க பிரதிநிதி சிலம்பம் ஆசியாவுக்கு கோரிக்கை விடுத்துள்ளார். அமெரிக்கா நியூயார்க் நகரத்தில் ஐக்கிய நாடுகள் (United Nations) தலைமையகத்தில் நடைபெற்றது. ஜனவரி 30, 2019 ஐக்கிய நாடுகள் சபையின் (ஐநா சபை) சிறப்பு நிலைக்கு சிலம்பம் அதிகாரப்பூர்வமாக வழங்கப்பட்டது.
# உலக சிலம்பம் சங்கம்

## நோக்கம் மற்றும் மதிப்புகள்

உலக சிலம்பம் சங்கம் (WSA) ஒலிம்பிக் விளையாட்டு மற்றும் பாராலிம்பிக் விளையாட்டு அங்கீகரிக்கப்பட்ட சர்வதேச சங்கமாக நிர்வாகத்தை வழங்குவதற்கு தொடர்ந்து தொழில்நுட்ப விதிகள் மற்றும் சிலம்பம் விளையாட்டு விதிகள் ஒழுங்குபடுத்துதல் மூலம், விளையாட்டு அரங்கில் மற்றும் சர்வதேச நிகழ்வுகள் தொடர்ந்து பங்கேற்றது.  
சர்வதேச கலைகளின் அமைப்பாளராக சிலம்பம் ஆசியாவும் தீவிர பங்கு வகிக்கிறது, விளையாட்டு, கலாச்சார, கல்வி மற்றும் இந்திய பாரம்பரிய கலைகளுக்கான பரப்புரை அமைப்பு. இந்த செயல்பாட்டு என நிபுணத்துவம் அளிக்கிறது, இணைந்த உறுப்பினர்களுக்கு பயிற்சி அளித்தல், ஆராய்ச்சி செய்தல், புத்துயிர், புத்துணர்ச்சி, தக்கவைத்தல் மற்றும் இழந்த கலைகளை மீட்டெடுக்க.  
சிலம்பம் கலை மற்றும் விளையாட்டுக்களை ஒன்றாக நிறுவுவதன் மூலம் சிலம்பம் ஆசியா உறுப்பினர்கள் மற்றும் அங்கத்துவ நாடுகளின் தன்மையை மேம்படுத்துவதை நோக்கமாகக் கொண்டுள்ளது.
# உலக சிலம்பம் சங்கம்

## போட்டி மற்றும் நிகழ்வுகள்

### சிலம்பம் (சலவரிசை ஒத்திசை விளையாட்டு)

இந்த தனி திறமை சிலம்பம் நுட்பங்களை அடிப்படையாகக் கொண்டது - இசை, தனித்துவமான நடனவகை தோற்றம் மற்றும் தனிப்பட்ட உடல் இயக்கம் திறமை ஆகியவற்றோடு வெளிப்படுத்த வேண்டும்.  
- தனி நபர் (தனி திறமை) - ஆண் மற்றும் பெண்
- ஜோடி மற்றும் குழு போட்டி (ஒத்திசை விளையாட்டு) (Synchronized Pattern) - ஆண் மற்றும் பெண்
# உலக சிலம்பம் சங்கம்

## போட்டி மற்றும் நிகழ்வுகள்

### கை சிலம்பம் / குத்து வரிசை (சலவரிசை ஒத்திசை விளையாட்டு)

இந்த தனி திறமை சிலம்பம் நுட்பங்களை அடிப்படையாகக் கொண்டது - இசை, தனித்துவமான நடனவகை தோற்றம் மற்றும் தனிப்பட்ட உடல் இயக்கம் திறமை ஆகியவற்றோடு வெளிப்படுத்த வேண்டும்.  
- தனி நபர் (தனி திறமை) - ஆண் மற்றும் பெண்
- ஜோடி மற்றும் குழு போட்டி (ஒத்திசை விளையாட்டு) (Synchronized Pattern) - ஆண் மற்றும் பெண்
# உலக சிலம்பம் சங்கம்

## போட்டி மற்றும் நிகழ்வுகள்

### சிலம்பாட்டச் சண்டை (போட்டி)

- தனி நபர் - ஆண் மற்றும் பெண்
# உலக சிலம்பம் சங்கம்

## அங்கீகரிக்கப்பட்ட நிறுவனங்கள்

- சிலம்பம் ஆசியா
- உலக சிலம்பம் சங்கம்
# விக்கிப்பீடியா:Statistics/weekly/24-Mar-2019
| 222 | MUKTHAKUMAR | 0 | 0 | 0 | 0 | 0 | 0 | 1 | 1 | 0 |  |
| 223 | Dhanasekaran muthu | 0 | 1 | 0 | 0 | 0 | 0 | 0 | 1 | 174 |  |
| 224 | Rahulpreetham | 0 | 1 | 0 | 0 | 0 | 0 | 0 | 1 | 0 |  |
| 225 | 2405:204:7346:2053:7FAA:AAD4:66E3:8A69 | 0 | 1 | 0 | 0 | 0 | 0 | 0 | 1 | 1 |  |
| 226 | 223.228.190.134 | 0 | 1 | 0 | 0 | 0 | 0 | 0 | 1 | 0 |  |
| 227 | 106.203.89.151 | 0 | 1 | 0 | 0 | 0 | 0 | 0 | 1 | 18 |  |
| 228 | Anushanth Sureshkumar | 0 | 1 | 0 | 0 | 0 | 0 | 0 | 1 | 922 |  |
| 229 | 112.135.8.12 | 0 | 1 | 0 | 0 | 0 | 0 | 0 | 1 | 0 |  |
| 230 | 2405:204:724E:39F2:640E:3E57:A469:EB02 | 0 | 1 | 0 | 0 | 0 | 0 | 0 | 1 | 1 |  |
| 231 | 2401:4900:2343:ED7E:69C9:4DD:42DB:10C0 | 0 | 1 | 0 | 0 | 0 | 0 | 0 | 1 | 3 |  |
| 232 | 49.206.114.230 | 0 | 1 | 0 | 0 | 0 | 0 | 0 | 1 | 0 |  |
| 233 | 2409:4070:219C:790F:0:0:1A51:58A4 | 0 | 1 | 0 | 0 | 0 | 0 | 0 | 1 | 2 |  |
| 234 | 2405:204:5419:5178:CB6D:4D3F:5B62:16B3 | 0 | 1 | 0 | 0 | 0 | 0 | 0 | 1 | 0 |  |
| 235 | 43.250.242.102 | 0 | 1 | 0 | 0 | 0 | 0 | 0 | 1 | 7 |  |
| 236 | 2401:4900:3600:5D0:D11E:4E18:C5D2:C304 | 0 | 1 | 0 | 0 | 0 | 0 | 0 | 1 | 5185 |  |
| 237 | 122.178.73.148 | 0 | 1 | 0 | 0 | 0 | 0 | 0 | 1 | 230 |  |
| 238 | GGDdfswq1232 | 0 | 1 | 0 | 0 | 0 | 0 | 0 | 1 | 22 |  |
| 239 | 42.111.136.71 | 0 | 1 | 0 | 0 | 0 | 0 | 0 | 1 | 0 |  |
| 240 | Vatsmaxed | 0 | 1 | 0 | 0 | 0 | 0 | 0 | 1 | 4 |  |
| 241 | 2402:4000:2082:6A35:65BC:5647:825A:C1CD | 0 | 1 | 0 | 0 | 0 | 0 | 0 | 1 | 3 |  |
| 242 | 49.33.147.230 | 0 | 1 | 0 | 0 | 0 | 0 | 0 | 1 | 823 |  |
| 243 | Sivansakthi | 0 | 1 | 0 | 0 | 0 | 0 | 0 | 1 | 0 |  |
| 244 | 2405:204:72C8:E594:0:0:25A6:50A0 | 0 | 1 | 0 | 0 | 0 | 0 | 0 | 1 | 69 |  |
| 245 | 157.48.4.74 | 0 | 1 | 0 | 0 | 0 | 0 | 0 | 1 | 14 |  |
| 246 | உமாபதி | 0 | 1 | 0 | 0 | 0 | 0 | 0 | 1 | 0 | } |
# தென்னிந்திய உணவு முறைகள்

**தென்னிந்திய உணவு** (*South Indian cuisine*)'' என்பது ஆந்திரப் பிரதேசம், கர்நாடகம், கேரளா, தமிழ்நாடு மற்றும் தெலுங்கானா ஆகிய ஐந்து இந்திய மாநிலங்களின் உணவு வகைகளில் அடங்கும். மேலும் லட்சத்தீவுகள், பாண்டிச்சேரி, மற்றும் அந்தமான் நிகோபார் தீவுகளின் யூனியன் பிரதேசங்களின் உணவு வகைகளும் அடங்கும்.
# தென்னிந்திய உணவு முறைகள்

## உணவு முறைகளிடையே உள்ள ஒற்றுமைகளும் வேறுபாடுகளும்

ஐந்து மாநிலங்களின் உள்ள உணவு வகைகளில் அரிசி ஒரு பிரதான உணவாகும், பருப்பு மற்றும் *மசாலாப்* பொருட்கள், காய்ந்த சிவப்பு மிளகாய் மற்றும் புதிய பச்சை மிளகாய், தேங்காய், மற்றும் கனிகள், காய்கள் உட்பட புளி, வாழை, புடலங்காய், பூண்டு, மற்றும் இஞ்சி போன்றவைகளும் அடங்கும். உணவு முறைகள் தயாரிக்கப்படுவதில் பொதுவாக கார்ப்புத்தன்மை மட்டுமே வேறுபடுகின்றன.  
தமிழகம், தென் கடலோர கர்நாடகம் மற்றும் ஆந்திர பிரதேசத்தில் பல இடங்களிலும் அரிசி அதிகம் பயன்படுத்துகிறார்கள். ராகி, அல்லது விரல் தினை, தென் கர்நாடக மக்கள் அதிக அளவில் பயன்படுத்துகிறார்கள். வட கர்நாடக பகுதிகளில், கம்பு (முத்து தினை) மற்றும் சோளம், தெலுங்கானா மாநிலத்தில் சோளம் மற்றும் கம்பு பயன்படுத்தப்படுகிறது.பிராமண சமூகங்களில் அரிசி நுகர்வு மிகவும் பொதுவானது.
<sup data-ve-ignore="true">&#x5B; *<span title="This claim needs references to reliable sources. (August 2013)">சான்று தேவை</span>* &#x5D;</sup>
# தென்னிந்திய உணவு முறைகள்

## ஆந்திர உணவு

ஆந்திரப் பிரதேசத்தில் உள்ள அனைத்து உணவு வகைகளும் இந்திய உணவு வகைகளாகும். மிளகாய்த்தூள் மற்றும் புளித்தண்ணீர் தாராளமாகப் பயன்படுத்தி சூடாகவும் ருசியாகவும் வழங்கப்படுகிறது. பெரும்பாலான உணவுகள் காய்கறி அல்லது பருப்பு சார்ந்தவையே ஆகும்.
# தென்னிந்திய உணவு முறைகள்

## ஆந்திர உணவு

### பிராந்திய வேறுபாடுகள்

ஆந்திரப் பிரதேசத்தை அவற்றின் உணவு வகைகளைக் கொண்டு மூன்று பகுதிகளாக வேறுபடுத்தலாம். மத்திய இந்தியா மற்றும் விதர்பா எல்லைகளை பகிர்ந்து கொண்டிருக்கும் தெலுங்கானா பகுதியில், சோளம் மற்றும் கம்பு ஆகியவற்றைக் கொண்டு தயாரிக்கப்படும் சப்பாத்தியே பிரதான உணவாக உள்ளது. கிழக்கு கர்நாடகா மற்றும் தமிழ்நாட்டுடனான எல்லைகளைக் கொண்டுள்ள *ராயலசீமா* மாவட்டத்தின் உணவு வகைகள் அந்தப் பகுதிகளுக்குண்டான ஒற்றுமைகளைக் கொண்டுள்ளன.  
மிகவும் வளமான ஆந்திர கடற்கரைப் பகுதி வங்காள விரிகுடாவின் நீண்ட கடற்கரையுடன் உள்ளது, அதன் உணவு வகை கடல் உணவு வகைகளை உள்ளடக்கிய ஒரு தனித்துவமான வாசனையை கொண்டுள்ளது. தெலுங்கானாவின் தலைநகரான *ஹைதராபாத்*, அதன் சொந்த குணாதிசயமான உணவு வகைகளைக் கொண்டுள்ளது, இது மற்ற ஆந்திர உணவு வகைகளிலிருந்து மிகவும் வேறுபட்டதாகும். நிசாம்கள் அறிமுகப்படுத்திய *ஹைதராபாதி* சமையல், மிகவும் பிரசித்திப் பெற்றது. *ஹைதராபாத்* மக்கள் தங்கள் உணவில் மசாலாப் பொருட்கள் அதிகம் இடம்பெற விரும்புகின்றனர். தனித்த *ஹைதராபாத்* உணவு வகைகளில், இறைச்சி கொண்டு தயாரிக்கப்படும் பிரியாணி , *தும் கா முர்க்* ( ஹைதராபாத் பாணியில் சமைக்கப்படும் கோழி), *பகாரா* *பெயிங்கன்* (கத்திரிக்காய்), மற்றும் *அச்சாரி சுப்சி* (காய்கறிகள் சேர்த்தது ஊறுகாய்). போன்ற உணவுகள் அடங்கியது.
# தென்னிந்திய உணவு முறைகள்

## கர்நாடகா உணவு

கர்நாடகா மிகவும் மாறுபட்ட உணவு வகைகளை கொண்டுள்ளது. இட்லி , வடை மற்றும் மசாலா தோசை போன்ற மிகவும் பிரபலமான மற்றும் பாரம்பரிய தென்னிந்திய காலை உணவு வகைகள் கர்நாடகாவில் உள்ள உடுப்பி கோவில்களில் தோன்றியதாக நம்பப்படுகிறது. கர்நாடக பாரம்பரிய உணவுகளில், வெல்லம், வெங்காயம், பனை சர்க்கரை மற்றும் மிளகாய் தூள் ஆகியவை அதிக அளவில் பயன்படுத்தப்படுகிறது. இருப்பினும், வடக்கு கர்நாடக உணவு, சுவையாகவும் மற்றும் மிகவும் சூடாக இருக்கும், கர்நாடகாவில் சைவ உணவு உண்பவர்கள் மற்ற தென் மாநிலங்களை விட அதிகமாக இருப்பதால், சைவ உணவு பரவலாக பிரபலமாக இருக்கிறது.
# தென்னிந்திய உணவு முறைகள்

## கேரளா உணவு

கேரளாவின் உணவு மிகவும் வேறுபட்டது, பல்வேறு சமூகங்களின் அடிப்படையில் ஒரு பன்முகத்தன்மையுடன் இது வகைப்படுத்தப்பட்டுள்ளது. *சிரிய* கிரிஸ்துவர் உணவுகள் மற்றும் *மலபார்* முஸ்லீம் உணவுகள் புகழ்பெற்றவை. கேரளாவின் பிரதான ஏற்றுமதி தேங்காய் ஆகும். கிட்டத்தட்ட அனைத்து சமூகங்களின் சாப்பாட்டின் அனைத்து சமையல் வகைகளுக்கும் தேங்காய் பயன்படுத்தப்படுகிறது. கடலோர பகுதிகளிலும் கடல் உணவு மிகவும் பிரபலமாக உள்ளது. இது மக்களால் கிட்டத்தட்ட ஒவ்வொரு நாளும் சாப்பிடப்படுகிறது.
# தென்னிந்திய உணவு முறைகள்

## தமிழ்நாடு உணவு

என்பது சட்னியுடன் வழங்கப்படும் தமிழ்நாட்டின் பிரபலமான சிற்றுண்டி. இது கர்நாடகாவில் உடுப்பியில் கண்டுபிடிக்கப்பட்டது ]]  
ஒரு பொதுவான தமிழ் உணவு பல காரமான மற்றும் மசாலா உணவுகளை கொண்டுள்ளது. பொதுவாக வேகவைத்த அரிசி கொண்டு சமைக்கப்படுகிறது, இது தமிழ்நாட்டின் முக்கிய உணவு ஆகும். பிராமணர்கள் மற்றும் ஒருசில பிராமணரல்லாதவர்கள் தவிர, பெரும்பாலான தமிழர்கள் அசைவ உணவு சாப்பிடுகிறார்கள். இருப்பினும், ஒரு பொதுவான நாளில், தமிழ் குடும்பத்தில் பெரும்பாலும் சைவ உணவே சாப்பிடப்படுகிறது, அந்த நாட்களில் உலகின் பெரும்பாலான பகுதிகளில் இறைச்சி உட்கொள்ளல் குறைவாக உள்ளது.  
தமிழ் உணவு வழங்கும் உணவகங்கள் வழக்கமாக இரு வகையான உள்ளன சைவ உணவகங்கள்(சைவ உணவு மட்டும்) மற்றும் பெயரளவிலான அசைவ உணவகம் (அசைவ மற்றும் சைவ உணவு ஆகிய இரண்டும்). காபி மற்றும் தேநீர் இரண்டும் இரண்டு வகை உணவகங்களிலும் வழங்கப்படும் ஒரு பிரதான பானமாகும்.
# திருக்கிளியன்னவூர் சிவன் கோயில்

**திருக்கிளியன்னவூர் சிவன் கோயில்** தேவாரப் பாடல் பெற்ற தலங்களில் ஒன்றாகும். இவ்விடம் எங்குள்ளது என்பது அறியமுடியவில்லை.
# திருக்கிளியன்னவூர் சிவன் கோயில்

## 276 ஆவது தலம்

இத்தலம் 276ஆவது தலமாக கண்டுபிடிக்கப்பட்டுள்ளது. புதுச்சேரி இந்தியவியல் ஆய்வு நிறுவனம் வெளியிட்டுள்ள ஞானசம்பந்தர் தேவாரம் முதல் தொகுதியில் திருவிடைவாய் பதிகத்தை அடுத்து இத்தலத்தின் பதிகம் வெளியிடப்பட்டுள்ளது.
# திருக்கிளியன்னவூர் சிவன் கோயில்

## அமைவிடம்

இத்தலத்தின் அமைவிடம் குறித்து காணப்படவில்லை. இருப்பினும் திண்டிவனத்திற்கு அருகில் கிளியனூர் என்ற பெயரில் மற்றொரு ஊர் உள்ளது.
# தேவாரப் பாடல் பெற்ற ஈழ நாட்டு தலங்களின் பட்டியல்

**தேவாரப் பாடல் பெற்ற ஈழ நாட்டு தலங்களின் பட்டியல்** தேவாரப் பாடல் பெற்ற, ஈழ நாட்டில் அமைந்துள்ள சிவன் கோயில்களைக் கொண்ட பட்டியலாகும்.
# தேவாரப் பாடல் பெற்ற ஈழ நாட்டு தலங்களின் பட்டியல்

## பாடல் பெற்ற தலங்கள்

தேவாரப் பாடல் பெற்ற தலங்களில் தொண்டை நாடு (32), நடு நாடு (22), காவிரியாற்றின் வட கரை (63),
காவிரியாற்றின் தென் கரை(128), பாண்டிய நாடு (14),கொங்கு நாடு (7), மலை நாடு (1), துளுவ நாடு (1), வட நாடு (5), ஈழ நாடு (2), புதிதாக கண்டுபிடிக்கப்பட்ட காவிரி தென்கரைத் தலமான திருவிடைவாய் மற்றும் திருக்கிளியன்னவூர் ஆகிய இடங்களில் காணப்படுகின்ற 276 சிவன் கோயில்கள் அடங்கும்.
# தேவாரப் பாடல் பெற்ற ஈழ நாட்டு தலங்களின் பட்டியல்

## ஈழ நாட்டுத் தலங்கள்

1. திருக்கோணேச்சரம்
1. திருக்கேதீச்சரம்
# தேவாரப் பாடல் பெற்ற ஈழ நாட்டு தலங்களின் பட்டியல்

## இவற்றையும் காண்க

- தேவாரத் திருத்தலங்கள்
- தேவாரப்பாடல் பெற்ற தொண்டை நாட்டு தலங்களின் பட்டியல்
- தேவாரப்பாடல் பெற்ற நடு நாட்டு தலங்களின் பட்டியல்
- தேவாரப்பாடல் பெற்ற காவிரி வட கரைத்தலங்களின் பட்டியல்
- தேவாரப்பாடல் பெற்ற காவிரி தென்கரைத்தலங்களின் பட்டியல்
- தேவாரப்பாடல் பெற்ற பாண்டிய நாட்டு தலங்களின் பட்டியல்
- தேவாரப்பாடல் பெற்ற கொங்கு நாட்டு தலங்களின் பட்டியல்
- தேவாரப்பாடல் பெற்ற வட நாட்டு தலங்களின் பட்டியல்
# சாய்ரா வசீம்

**சாய்ரா வசீம்** *(Zaira Wasim)* (பிறப்பு அக்டோபர் 23, 2000) இந்தித் திரைப்படங்களில் பணியாற்றும் ஓர் இந்திய நடிகை ஆவார். பிலிம்பேர் விருது மற்றும் தேசிய திரைப்பட விருது உட்பட பல விருதுகளை பெற்றவர். 2017 ஆம் ஆண்டில் புது தில்லி விழாவில் இந்தியாவின் ஜனாதிபதி ராம்நாத் கோவிந்திடம் குழந்தைகளுக்கான தேசிய வீரதீர விருதைப் பெற்றார்.  
இரண்டு தொலைக்காட்சி விளம்பரங்களில் நடித்த பிறகு, சாய்ரா, விளையாட்டு வாழ்க்கை வரலாற்று படமான தங்கல் (2016) திரைப்படத்தில் நடிக்கத் தொடங்கினார். இது இந்திய விளையாட்டு வீரரான கீதா ஃபோகட் என்ற பாத்திரத்தை சித்தரித்தது. அதன் பிறகு *சீக்ரட் சூப்பர்ஸ்டார்* (2017) என்ற படத்தில் பாடகராக முயற்சிக்கும் பெண்ணாக நடித்தார், இவ்விரு படங்களும் மிக அதிக அளவில் வசூலித்த இந்திய படங்களாக உள்ளது. இவ்விரண்டு படங்களிலும் அவரது நடிப்பு மிகவும் பாராட்டப்பட்டது. இப்படங்களில் நடித்ததற்காக சிறந்த துணை நடிகருக்கான தேசிய விருது மற்றும் பிலிம் ஃபேர் விருது கிடைத்தது.
# சாய்ரா வசீம்

## தனிப்பட்ட வாழ்க்கை

சாய்ரா வாஸிம் இந்தியாவின் காஷ்மீரில் ஜஹித் மற்றும் சர்கா வாசிம் ஆகியோருக்குப் பிறந்தார். அவரது தந்தை ஸ்ரீநகரில் நிர்வாக மேலாளராகப் பணியாற்றி வருகிறார். அவரது தாயார் ஆசிரியர் ஆவார். ஸ்ரீநகரில் உள்ள செயின்ட் பால் சர்வதேச கழகத்தில் பத்தாம் வகுப்பை சாய்ரா நிறைவு செய்தார்.
# சாய்ரா வசீம்

## தொழில்

இந்தித் திரைப்படங்களுக்கு முன்னதாக, இரண்டு தொலைக்காட்சி விளம்பரங்களில் சாய்ரா நடித்துள்ளார். தற்பொழுது *"தி ஸ்கை இஸ் பிங்க்"* என்னும் திரைப்படத்தில் பிரியங்கா சோப்ரா மற்றும் ஃபர்ஹான் அக்தர் உடன் நடித்து வருகிறார்.
# லிசா ஹேடன்

## தொழில்

ஹேடன் 18 வயதில் யோகா ஆசிரியராக இருக்க விரும்பினார். கல்லூரியில் உளவியல் படிப்பைப் படிக்கும்போது, படிப்பிற்காகவும், வாடகை கொடுப்பதற்காகவும், தன் நண்பரின் ஆலோசனையை ஏற்று, விளம்பரத் துறையில் நடிக்கத் தொடங்கினார். முதலில் ஆஸ்திரேலியாவில் வடிவழகு செய்யத் தொடங்கினார். இந்தியாவில் தனது சகோதரியின் வடிவழகு நிகழ்ச்சிகளால் ஊக்கமடைந்த இவர், 2007 இல் இந்தியாவில் வடிவழகு தொழில் தொடங்குவதற்காக இந்தியாவிற்கு வந்தார்.
# துவரங்குறிச்சி (திருச்சிராப்பள்ளி மாவட்டம்)

**துவரங்குறிச்சி** (**Thuvarankurichi Town Panchayat**) (also spelt Tovarankurichchi), தமிழ்நாட்டின், திருச்சிராப்பள்ளி மாவட்டம், மருங்காபுரி வட்டம், பொன்னம்பட்டி பேரூராட்சியின் தலைமையிடம் அமைந்த கிராமம் ஆகும். சோழ நாட்டில் காவிரி தென்கரையில் அமைந்துள்ளது.
# துவரங்குறிச்சி (திருச்சிராப்பள்ளி மாவட்டம்)

## அமைவிடம்

இது மதுரை - திருச்சிராப்பள்ளி செல்லும் நெடுஞ்சாலை எண் 45பி-இல் அமைந்துள்ளது. இது திருச்சியிலிருந்து 63 கி.மீ. தொலைவிலும்; மதுரையிலிருந்து 72 கி.மீ. தொலைவிலும்; மணப்பாறையிலிருந்து 33 கி.மீ. தொலைவிலும், விராலிமலையிலிருந்து 32 கி.மீ. தொலைவிலும் உள்ளது. இதன் அஞ்சல் சுட்டு எண் 621 314 ஆகும்.
# துவரங்குறிச்சி (திருச்சிராப்பள்ளி மாவட்டம்)

## கூகுள் வரைபடத்தில் துவரங்குறிச்சியின் அமைவிடம்

- &nbsp;– கூகுள் வரைபடத்தில் துவரங்குறிச்சி
# ஷாமிலி

**பேபி ஷாமிலி** என்றும் அறியப்படும் **ஷாமிலி** *(Shamili)* மலையாள, தமிழ், கன்னடா மற்றும் தெலுங்கு திரைப்படங்களில் நடித்துள்ள ஒரு இந்திய நடிகை ஆவார். மனநலம் பாதிக்கப்பட்ட குழந்தை அஞ்சலி என்னும் கதாபாத்திரத்தில் 1990 இல் வெளிவந்த திரைப்படமான *அஞ்சலியில் நடித்திருந்தார்.* அவரது சிறப்பான நடிப்புக்காக பாராட்டுப் பெற்றார். மேலும் குழந்தை நட்சத்திரத்திற்கான தேசியத் திரைப்பட விருது கிடைத்தது. *மல்லூடி* என்னும் மலையாளத் திரைப்படத்தில் ஆழ்துளை கிணற்றில் மாட்டிக்கொண்ட குழந்தையாக நடித்ததற்கு சிறந்த குழந்தை கலைஞருக்கான கேரளா மாநில திரைப்பட விருதைப் பெற்றார் .
# ஷாமிலி

## ஆரம்ப வாழ்க்கை

இவர் ஒரு நடிகர்கள் குடும்பத்தில் இருந்து வந்தவர் ஆவார். இவர் நடிகர் ரிச்சர்ட் ரிஷி மற்றும் நடிகை ஷாலினி ஆகியோரின் தங்கை ஆவார். இவர் பாபு மற்றும் ஆலிஸ் இணையருக்குப் பிறந்தவராவார். அவரது தந்தை பாபு திரைப்படங்களில் நடிக்கும் நோக்கத்துடன் சென்னைக்கு குடிபெயர்ந்தவராவார். பின்னர் அவர் தனது பிள்ளைகள் மூலம் தனது இலட்சியம் நிறைவேற்றிக்கொண்டார்.
# ஷாமிலி

## தொழில்

இரண்டு வயதில் ஷாமிலி தமிழ் சினிமாவில் நடிக்கத் தொடங்கினார். தமிழில் மணிரத்னத்தின் *அஞ்சலி* திரைப்படத்தின் வழியாக மிகப்புகழ் பெற்று பல படங்களில் குழந்தை நட்சத்திரமாக நடித்தார். இப்படத்தில் இவர் ஒரு மனவளர்ச்சிக் குறைபாடு கொண்ட குழந்தையாக நடித்தார். இது இவருக்கு சிறந்த குழந்தை கலைஞருக்கான தேசிய திரைப்பட விருதைப் பெற்றுத் தந்தது.  
*ஓய்!* (2009) என்னும் தெலுங்குத் திரைப்படத்தில் சித்தார்த் உடன் இணைந்து கதாநாயகியாக முதல் முறை நடித்தார். 2010 மற்றும் 2015 ஆம் ஆண்டுகளுக்கு இடையில், ஷாமிலி சிங்கப்பூரில் படித்து வேலை செய்தார். தமிழில் விக்ரம் பிரபுவுடன் இணைந்து *வீர சிவாஜி* என்னும் திரைப்படத்தில் நடித்தார்.
# அம்மணி

**அம்மணி** (*Ammani*) என்பது அக்டோபர் 14,2016இல் வெண் கோவிந்தா தயாரிப்பில் நடிகை லட்சுமி ராமகிருஷ்ணன் இயக்கத்தில் வெளிவந்த தமிழ்த் திரைப்படமாகும்.. இப்படத்தில் நடிகைகள் லட்சுமி ராமகிருஷ்ணன், சுப்பலட்சுமி, நடிகர் நிதின் சத்யா ஆகியோர் முக்கியக் கதாபாத்திரத்தில் நடித்துள்ளனர். இப்படத்திற்கு கே இசையமைத்துள்ளார்.
# அம்மணி

## நடிகர்கள்

- சாலம்மாவாக லட்சுமி ராமகிருஷ்ணன்
- முத்துவாக ஜியார்ஜ் மரியன்
- சிவாவாக நிதின் சத்யா
- யாமனாக ரோபோ சங்கர்
- அமுதாவாக செம்மலர் அன்னம்
# அம்மணி

## தயாரிப்பு

இயக்குநரும் நடிகையுமான லட்சுமி ராமகிருஷ்ணன் ஒரு தனியார் நிகழ்ச்சியில் வந்த ஒரு பெண்ணை சந்தித்த இவர் அப்பெண்ணின் வாழ்க்கையில் நடந்த ஒரு நிகழ்வை மையமாக்கி ஒரு திரைப்படமாக இயக்கினார். இயக்குநர் கௌதம் மேனன் இயக்கிய விண்ணைத்தாண்டி வருவாயா திரைப்படத்தில் பழம்பெரும் நடிகை சுப்புலட்சுமி லட்சுமி ராமகிருஷ்ணனுடன் இணைந்து நடித்துள்ளார். நடிகர்கள் ரோபோ சங்கரும் நிதின் சத்யாவும் இப்படத்தில் இணைந்தனர். 2015ஆம் ஆண்டில் இப்படத்தின் படப்பிடிப்புத் தொடங்கப்பட்டது..  
இப்பட தயாரிப்பு ஜூலை 2015 அன்று முடிந்த நிலையில் செப்டம்பர் 2015ல் பட முன்னோட்டத்தை வெளியிட்டனர். திரைப்பட வெளியிடும் விழா குவைத்தில் நடைபெற்றது. இப்படத்தின் மற்றொரு பட முன்னோட்டத்தை துபாயில் வெளியிட்டனர். முதலில் 2015 தீபாவளியன்று இப்படம் திரையிட அறிவிக்கப்பட்டனர் பின்னர் இயக்குனருக்கும் தயாரிப்பாளருக்கும் ஏற்பட்ட கருத்து வேறுபாட்டால் இப்படம் 2016ல் வெளியிடப்பட்டது.
# அம்மணி

## ஒலிப்பதிவு

இப்படத்திற்கு பிண்ணணி இசையும் பாடல்களும் கே இசையமைத்துள்ளார். இப்படத்தின் அனைத்துப் பாடல்களை பாடலாசிரியர் நா.முத்துக்குமார் இயற்றியுள்ளார். இப்படத்தின் நான்கு பாடல்களைக் கொண்ட நிலையில் அக்டோபர் 7, 2016ல் பாடல்களை வெளியிடப்பட்டது.  
சிஃபி.காம் "இப்பட பாடல்கள் அனைத்தும் மிகவும் சிறப்பாக இருக்கிறது" என்று பாராட்டியது. தி டைம்ஸ் ஆஃப் இந்தியா "கே நன்கு முயற்சி எடுத்து இசையமைத்துள்ளார்" என்றது." எனவும் பாராட்டியது.
# அம்மணி

## வரவேற்பு

இப்படம் மகிழ்ச்சியான வரவேற்பை ஏற்படுத்தியது. சிஃபி.காம் "இப்படம்சமுதாயத்திற்கு நன்கு கருத்துரைத்தது" எனவும் "இப்படத்தில் லட்சுமி ராமகிருஷ்ணன் நன்றாக இயக்கி முக்கிய கதாப்பாத்திரத்தில் மிகவும் நன்றாக நடித்துள்ளார்" எனவும் பாராட்டியது.
# சென்னைக் கலாச்சாரம்

**சென்னைக் கலாச்சாரம்** (*Chennai culture*) "தென் இந்தியாவின் நுழைவாயில்" என்று பிரபலமாக அழைக்கப்படுகிறது. இது இந்தியாவில் உள்ள மற்ற நகரங்களிடமிருந்து முற்றிலும் வேறுபட்டதாகும். ஒரு *காஸ்மோபாலிட்டன்* நகரமான சென்னை பலதரப்பட்ட மக்களின் நாகரீகத்தைப் பிரதிபலிக்கும் ஒரு தனித்த கலவையாகும். சென்னை ஒரு நவீன நகரம் என்றாலும், வழக்கமான கலாச்சாரங்களைத் தொடர்ந்து முன்னெடுத்துச் செல்கிறது. தமிழ்நாட்டின் பாரம்பரிய இசை, நடனம் மற்றும் எல்லா கலை வடிவங்களும் நகரத்தில் மிகவும் பிரபலமாக உள்ளன. பண்டைய கோவில் கட்டிடக்கலை, நவீன உயர் மற்றும் பாரம்பரிய இசை மற்றும் நடனம் ஆகியவற்றிலிருந்து பாரம்பரிய உணவுகள் வரை தனித்துவமான கலவையை இங்கு காணலாம்.
# சென்னைக் கலாச்சாரம்

## கலைகள்

### இசை

இசை நிகழ்ச்சி ]]  
இந்த நகரம் அதன் பாரம்பரிய இசை நிகழ்ச்சிகளினால் அனைவராலும் நன்கு அறியப்படுகிறது. ஒவ்வொரு *டிசம்பர்* மாதத்திலும், ஐந்து வாரகால *சென்னை இசை விழா* உலகின் மிகப்பெரிய கலாச்சார நிகழ்வுகளில் ஒன்று என விவரிக்கப்பட்டுள்ளது. இந்த பருவங்களில் நகரத்தின் பல இடங்களில் நூற்றுக்கணக்கான கலைஞர்களால் பாரம்பரிய கர்நாடக இசைக் கச்சேரிகள் நடத்தப்பட்டு வருகிறது. இது தமிழ் மாதமான மார்கழியில் நடக்கிறது. இந்தக் காலகட்டம் சென்னை நகருக்கு ஒரு பண்டிகை மற்றும் மகிழ்ச்சியான காலமாகும். பல்வேறு வயதுகளில் உள்ள சிறந்த இசைக்கலைஞர்களால் வழங்கப்படும் இசையானது ஆன்மாவைத் தொட்டுச் செல்லும் வகையில் உள்ளது. டிசம்பர் பருவ கர்நாடக இசை சென்னை பார்வையாளர்களுக்கு ஒரு புதுவித அனுபவத்தை அளிக்கிறது.
# சென்னைக் கலாச்சாரம்

## கலைகள்

### நாட்டியம்

சென்னை இந்திய பாரம்பரிய நடனத்திற்கும் பெயர் பெற்றது. பரதநாட்டியம் தமிழ்நாட்டின் அதிகாரப்பூர்வ நடனம் ஆகும். நகரத்தின் தெற்கே கடற்கரைப் பகுதியில் அமைந்திருக்கும் கலாசேத்திரா (சமஸ்கிருத மொழியில் கலைகளுக்கான இடம் எனப் பொருள்) பரதநாட்டியத்திற்கான முக்கியமான கலாச்சார மையம் ஆகும்.
மயிலாப்பூர் வலைப்பூவானது சென்னையின் கலை, கலாச்சாரம், இசை, நாடகம், விருதுகள் மற்றும் நிகழ்வுகள் ஆகியவற்றிற்காக அர்ப்பணிக்கப்பட்ட ஒன்றாகும்
# சென்னைக் கலாச்சாரம்

## திரைப்படம்

சென்னையில் பெரும்பாலான திரைப்படப் படப்பிடிப்பு அரங்குகள் கோடம்பாக்கத்தில் அமைந்துள்ளது. இங்கே வருடம் ஒன்றுக்கு 100 தமிழ் திரைப்படங்களுக்கு மேல் தயாரிக்கப்படுகிறது, மேலும் அதன் திரைப்பட இசை நகரின் இசைத் தளத்தில் ஆதிக்கம் செலுத்துகின்றன. இத்துறை இந்தியாவில் *பாலிவுட்டு*க்குப் பிறகு தமிழ் திரைப்படங்கள் தயாரிக்கும் இரண்டாவது பெரிய துறையாகும். தமிழ் திரைப்படங்களின் பிரபலங்கள் உலகளவில் பின்தொடரப்படுகின்றனர். இந்தியாவின் தொழில்நுட்ப ரீதியாக மேம்பட்ட திரைப்பட அரங்குகளில் சில சென்னையில் அமைந்துள்ளது. உலகம் முழுவதும் திரைப்படங்களை ஈர்க்கும் விதமாக ஒவ்வொரு வருடமும் சென்னையில் திரைப்பட விழா நடக்கிறது. 1948 ஆம் ஆண்டில் சந்திரலேகா என்ற படம் முதல் முறையாக இந்தியா முழுவதும் விநியோகிக்கப்பட்ட படமாகும். தமிழ்த் திரைப்படங்கள் புலம் பெயர்ந்தோரிடமிருந்து பெருமளவிலான பார்வையாளர்களைக் கொண்டுள்ளது. ஆசியா, ஆபிரிக்கா, மேற்கு ஐரோப்பா, வட அமெரிக்கா மற்றும் ஓசியானியாவின் பல்வேறு பகுதிகளுக்கும் தமிழ்த் திரைப்படங்கள் விநியோகிக்கப்படுகின்றன. என *மனோரமா இயர்புக்* 2000 மதிப்பிட்டுள்ளது, இங்கு 20 ஆம் நூற்றாண்டில் 5,000 க்கும் மேற்பட்ட தமிழ் படங்களை தயாரிக்கப்பட்டுள்ளது.
# சென்னைக் கலாச்சாரம்

## கலை

இந்தியாவில் பாரம்பரிய மற்றும் சமகால கலை வளர்ச்சியில் சென்னை முக்கியப் பங்கு வகிக்கிறது. *க்ரீம்ஸ்* சாலையில் உள்ள *லலித் கலா அகாடமி*, புகழ் பெற்ற மற்றும் வளர்ந்து வரும் கலைஞர்களின் படைப்புகளை கண்காட்சிகளில் வைத்து வருகிறது.
# சென்னைக் கலாச்சாரம்

## மக்கள்

தமிழ்நாட்டின் பெரும்பான்மையான மக்கள் தமிழ்நாட்டின் பல்வேறு பகுதிகளிலிருந்து குடியேறிய தமிழர்கள் மற்றும் அவர்களது சந்ததியினர் ஆவர். நகரத்தில் தெலுங்கு , மலையாளி , இலங்கை தமிழ் சமூகங்கள் கூட கணிசமான அளவில் குடியேறியுள்ளன. பிரித்தானிய காலங்கள் முதற்கொண்டு பிராந்திய மையமாக விளங்கும் ஆங்கிலோ இந்திய, *பெங்காலி*, பஞ்சாபி , குஜராத்தி மற்றும் மார்வாரி சமூகங்கள், உத்திரபிரதேசம் மற்றும் பீகார் மக்கள் உட்பட பல்வேறு சமூக மக்கள் வசிக்கின்றனர். சென்னை, குறிப்பாக அமெரிக்கா, ஐரோப்பா மற்றும் கிழக்கு ஆசியா ஆகியவற்றில் இருந்து தொழில்துறையிலும், தகவல் தொழில்நுட்ப மையங்களிலும் பணிபுரியும் வெளிநாட்டவர்களால் வளர்ந்து வருகிறது.  
தமிழ் சென்னையின் முதல் மொழி ஆகும். தென் சென்னை மற்றும் மத்திய சென்னையில், காஞ்சிபுரம் மற்றும் சென்னை மாவட்டத்தில் ஆங்கிலம் பரவலாகப் பேசப்படுகிறது, மேலும் வணிக, கல்வி மற்றும் பிற தொழில்களில் ஆங்கிலம் பிரத்தியேகமாக பயன்படுத்தப்படுகிறது. சென்னையில் பேசும் தமிழ் ஆங்கில வார்த்தைகளை தாராளமாக பயன்படுத்துகிறது, இது சென்னைத்தமிழ் என்று அழைக்கப்படுகிறது. இந்த நகரத்தில் பேசப்படும் பிற மொழிகள் தெலுங்கு, மலையாளம் மற்றும் உருது மொழிகளாகும், மேலும் அவை சென்னைத் தமிழின் சொற்களிலும் பங்களிப்பு செய்கின்றன.  
சென்னை பல திருவிழாக்களை கொண்டாடுகிறது. ஜனவரி மாதம் கொண்டாடப்படும் பொங்கல், மிகவும் முக்கியமான திருவிழாவாகும், இது ஐந்து நாட்கள் கொண்டாடப்படுகிறது. பொங்கல் தமிழ்நாட்டின் "மாநில விழாவாக" கொண்டாட்டப் படுகிறது. இது ஒரு அறுவடை பண்டிகை என்றாலும், பரவலாக நகரத்திலும் கொண்டாடப்படுகிறது. தமிழ் புத்தாண்டு தினம் தமிழ் நாள்காட்டி மாதமான ஏப்ரல் 14 அன்று பரவலாக கொண்டாடப்படுகிறது. பலதரப்பட்ட மக்கள் வசிக்கும் நகரமாக இருப்பதால், தீபாவளி, *ஈத்* மற்றும் *கிறிஸ்மஸ்* போன்ற அனைத்து முக்கிய மத திருவிழாக்கள் இங்கே கொண்டாடப்படுகின்றன.
# மாலை நேரத்து மயக்கம்

**மாலை நேரத்து மயக்கம்** (***Maalai Nerathu Mayakkam***) கீதாஞ்சலி செல்வராகவன் இயக்கத்தில், 2016 ஆம் ஆண்டு வெளிவந்த இந்தியத் தமிழ்த் திரைப்படமாகும். கோலா பாஸ்கர் தயாரிப்பில், அம்ரித் இசை அமைப்பில், 1 ஜனவரி 2016 ஆம் தேதி வெளியான இப்படம் நல்ல விமர்சனத்தை பெற்றது. 1 ஏப்ரல் 2016 அன்று தெலுங்கு மொழியில் இப்படம் டப்பிங் செய்யப்பட்டு வெளியானது. இப்படத்தின் கதையை எழுதியவர் செல்வராகவன் ஆவார். பாலகிருஷ்ணா கோலாவும் மற்றும் வாமிகா கப்பியும் இப்படத்தில் அறிமுகப் படுத்தப்பட்டனர்.
# மாலை நேரத்து மயக்கம்

## நடிகர்கள்

பாலகிருஷ்ணா கோலா, வாமிகா கப்பி, பார்வதி நாயர், ஷர்ரன் குமார், அழகம் பெருமாள், கல்யாணி நடராசன்.
# மாலை நேரத்து மயக்கம்

## கதைச்சுருக்கம்

பிரபு (பாலகிருஷ்ணா கோலா), நடுத்தர வர்க்கத்தை சேர்ந்த ஐ.டி யில் வேலைபார்க்கும் ஒரு வாலிபன். உண்மையான காதலுக்காக எங்கும் அவனுக்கு, அவன் தோற்றத்தின் காரணாமாக காதல் அமையவே இல்லை.  
மறுபுறம், மனோஜா (வாமிகா கப்பி) திருமணம் வேண்டாம் என்ற எண்ணம் கொண்ட நகரப்பெண். அவளின் தாயின் உடல்நல கோளாறின் காரணமாக பிரபுவை திருமணம் செய்ய நேரிடுகிறது.  
இருவருக்கும் இடையே கருத்து வேறுபாடு நிறைய இருந்ததால், பிரச்சனைகள் அதிகமாகி முறிவு ஏற்படுகிறது. பின்னர் எவ்வாறு அந்த தம்பதி மீண்டும் இணைந்தனர் என்பதே மீதிக் கதையாகும்.
# மாலை நேரத்து மயக்கம்

## ஒலிப்பதிவு

திரைப்படத்தின் பின்னணி மற்றும் பாடல்களின் இசையை அமைத்தவர் அறிமுக இசை அமைப்பாளர் அம்ரித் ஆவார். அம்ரித் மற்றும் விவேக் பாடல்களின் வரிகளை எழுதினர். 8 அக்டோபர் 2015 அன்று திங்க் மியூசிக் நிறுவனம் பாடல்களின் ஒலித்தொகுப்பை வெளியிட்டது.
# மாலை நேரத்து மயக்கம்

## தயாரிப்பு

2006 ஆம் ஆண்டு புதுப்பேட்டை வெளியான பிறகு, யுவன் சங்கர் ராஜா மற்றும் அரவிந்த் கிருஷ்ணாவுடன் சேர்ந்து "வைட் எலபன்ட்ஸ்" என்ற தயாரிப்பு குழுமத்தை நிறுவினார் செல்வராகவன். கார்த்தி, சந்தியா ஆகியோரை வைத்து நவம்பர் 2006-யில் *மாலை நேரத்து மயக்கம்* படப்பிடிப்பு துவங்கியது. ஒளிப்பதிவாளர் அரவிந்த் கிருஷ்ணா நிறுவனத்தை விட்டு வெளியேறியதால், படப்பிடிப்பு தடைபட்டது.
# மாலை நேரத்து மயக்கம்

## வெளியீடு

50 வினாடிகள் கொண்ட முதல் முன்னோட்டம் 25 செப்டம்பர் 2015 அன்றும், 1 நிமிடம் 27 வினாடிகள் கொண்ட இரண்டாம் முன்னோட்டம் 27 நவம்பர் 2017 அன்றும் வெளியிடப்பட்டன. இந்தியத் தணிக்கைக் குழு இப்படத்திற்கு "ஏ" சான்றிதழ் வழங்கியது. 1 ஜனவரி 2016 அன்று உலகம் முழுவதும் இப்படம் வெளியானது. யூடியூப் இணையதளத்தில், 30 டிசம்பர் 2015 அன்று "சரக்கா" என்ற பாட்டை திங்க் மியூசிக் நிறுவனம் வெளியிட்டது.
# மாலை நேரத்து மயக்கம்

## விமர்சனம்

இப்படம் பரவலாக நல்ல விமர்சனத்தை பெற்றது. 5-ற்கு 2.5 மதிப்பெண்களை பெற்ற இப்படம், சீரான திரைக்கதை இல்லையென்றும், பொதுவான காதல் கதைகளிலிருந்து மாறுபட்ட காதல் கதையை கொண்டது என்றும் விமர்சனம் செய்யப்பட்டது.